en is is is en en fr fr fr fr en sk is is is en en fr fr fr fr en sk ceb is ceb is sk is is is is is is is es is da is is is is is is is sv is is is is gl gl gn is is is is is is sv is is ast is is is is is is is is is is nl uk
Áskorunin – The Blue Lagoon Challenge
Hér að neðan má finna nytsamlegar upplýsingar um keppnina, reglur hennar og skráningargjöld.
Skráning fer fram að öllu leyti hér á vefnum. Ekki er tekið við skráningu með öðrum hætti. Ganga þarf frá greiðslu við skráningu. Keppnisgjald fæst ekki endurgreitt, nafnabreyting er leifð gegn 2500kr breytingargjaldi.
Gjaldið er 7.900,- krónur í forskráningu, en hækkar upp í 9.900,- krónur 1. mars, í 10.900,- krónur 1. Maí og í 12.900,- krónur 1. Júní. Á mótsdegi er verð 15.000 ef það er ekki uppselt.
Boðið verður upp á kjötsúpu og ávexti og annað góðgæti í stóru partýtjaldi þar sem DJ OD mun halda uppi stuði og stemningu.
Aðgangur að Bláa Lóninu eftir keppni er innifalinn.
Verðlaunaafhending fyrir 1.- 3.sæti í öllum flokkum karla og kvenna fer fram í partýtjaldi eftir því sem úrslit verða ljós.
Afhending rásnúmera fer fram í reiðhjólaverslununni Erninum frá kl. 13:00 – 18:00 og í Íþróttamiðstöðinni að Ásvöllum Hafnarfirði, á keppnisdeginum frá kl. 17:30.
Keppnin er ræst kl. 19:40 frá Ásvöllum í Hafnarfirði. Hópurinn hjólar saman undir lögreglufylgd um 3km leið suður að hesthúsunum þar sem tímataka hefst.
Í keppninni er drykkjarstöð, og er staðsett við gatnamót Djúpavatns- og Ísólfskálavegar, eftir um 37 km leið. Síðari drykkjarstöðin er við endamark. Að auki er boðið upp á drykki og næringu við endamark.
Af öryggisástæðum er sterkari hjólreiðamönnum tryggður forgangur að ráslínu í Blue Lagoon Challenge. Mótstjórn velur, á grundvelli árangurs síðustu ára og sérstakra óska frá nýjum innlendum og erlendum keppendum, um 100-130 manna hóp karla og kvenna. Þessi hópur verður aðgreindur með sérstökum lit á keppnisnúmeri.
Listann má sjá hér.
Ef þú telur þig eiga heima á þessum lista bendum við þér á að hafa samband við mótstjórn á netfangið blc@hfr.is.
Hægt er að taka þátt í Blue Lagoon Challenge í einstaklingskeppni, liðakeppni eða firmakeppni.
Aldurstakmark í þrautina er 16 ár, hægt er að fá undanþágu fyrir yngri, hafa þarf samband við mótstjórn.
Einstaklingskeppni skiptist í karla- og kvennaflokk. Allir þátttakendur fá skráðan tíma eftir keppni, sem verður flokkaður skv. eftirfarandi aldursflokkum:
60 ára og eldri
3-5 keppendur eru í hverju liði, 3 bestu tímar gilda. Hver keppandi getur einungis verið í einu liði. Að minnsta kosti þrír keppendur í liði þurfa að klára keppnina til að liðið fái skráðan tíma.
Hvers kyns samsetning á liðum er leyfileg (aldur, kyn, fjölskyldur, fyrirtæki o.s.frv.)
3-5 keppendur eru í hverju liði, 3 bestu tímar gilda. Hver keppandi getur einungis verið í einu liði. Hugmyndin er að starfsmenn fyrirtækis taki sig saman og keppi sem lið.
Hver keppandi getur einungis verið í einu liði í firmakeppni. Engin aukakostnaður er við liðaskráningu í firmakeppni, en við hvetjum fyrirtæki til að styrkja sína starfsmenn til þátttöku í keppninni.
Almennar reglur Alþjóða Hjólreiðasambandsins (UCI) um fjallahjólamót (XC-marathon) eru hafðar til viðmiðunar við dómgæslu. Þátttakendur sem ekki fara eftir neðangreindum reglum eiga á hættu að verða skráðir úr mótinu. Þær eru fyrst og fremst hugsaðar til að tryggja öryggi keppenda.
Keppendur eru á eigin ábyrgð í keppninni.
Hjóla skal alla leiðina á sama hjóli og lagt er af stað á. Ekki er leyfilegt að skipta um hjól, þó er leyfilegt að skipta um allan búnað á hjólinu, þ.e. gjarðir, dekk, gírbúnað, bremsur, stýri, gaffal, svo lengi sem hjólað sé á upphaflegu stelli (ramma), ef um bilun er að ræða. Utanaðkomandi aðstoð er ekki leyfð.
Allir keppendur skulu hjóla með reiðhjólahjálm á meðan á keppni stendur.
Liggistýri, letingjar, TT-bars eða annar sambærilegur búnaður er bannaður. Venjulegir stuttir stýrisendar (festir á enda fjallahjólastýris) eru leyfðir.
Öll venjuleg reiðhjól eru leyfileg í keppninni, en gæta skal að búnaður á því, t.d. standari, bögglaberi, bretti o.s.frv, sé vel festur, og af búnaðinum stafi ekki hætta fyrir aðra keppendur.
Hjólið skal drifið af mannafli, en ekki raforku, eða öðrum hreyflum.
Múmer skal vera á fest á hjólið og flagan skal vera ofan á skónum eins flöt og mögulegt er.
Keppnin fer fram á opnum vegum, og ber keppendum að virða umferðarreglur öllum stundum, t.d. þegar bílum er mætt, eða þegar hjólað er út á akbraut.
Óheimilt er með öllu að kasta frá sér rusli á leiðinni, þ.m.t. drykkjarílát, umbúðum utan af orkugeli eða orkubitum.